Πιέρο Παρίνι

Ο Πιέρο Παρίνι (Piero Parini, 13 Νοεμβρίου 1894-23 Αυγούστου 1993) ήταν Ιταλός δημοσιογράφος, πολιτικός και στρατιωτικός. Πολέμησε στον Α΄ Παγκόσμιο Πόλεμο και στον Β΄ Ιταλο-Αιθιοπικό Πόλεμο. Κατά την διάρκεια του Β΄ Παγκοσμίου Πολέμου, έγινε ο de facto κυβερνήτης των κατεχόμενων  από τους Ιταλούς Επτανήσων. 

 Πρώιμη καριέρα 
Το 1928 ο Παρίνι ανέλαβε ως συντονιστής των Φασιστικών οργανώσεων της ιταλικής διασποράς. Αργότερα διετέλεσε πρέσβης της Ιταλίας στο Χαλέπι. Το 1937 επισκέφθηκε την Ιαπωνία και την Κίνα, ως μέλος διπλωματικής αποστολής. Το 1939 έγινε σύμβουλος του Σεφτσέτ Βερλάτσι, πρωθυπουργού της Αλβανίας που ήταν τότε κράτος μαριονέτα των Ιταλών.

 Ύστερη καριέρα 
Αμέσως μετά γερμανική εισβολή στην Ελλάδα και την κατοχή της από τις δυνάμεις του Άξονα, τα Επτάνησα βρέθηκαν υπό ιταλική κατοχή. Στις 22 Απριλίου 1941 ο Αδόλφος Χίτλερ συμφώνησε στην προσάρτηση των Επτανήσων στην Ιταλία, ως τμήματα της ιταλικής επικράτειας. Στις 5 Ιουνίου ο Παρίνι έφτασε στην Κέρκυρα και ανέλαβε Αρχηγός του Γραφείου Πολιτικών Υποθέσεων των Ιονίων Νήσων, που ουσιαστικά ήταν ένα πολιτικό σώμα που τα διοικούσε. Ο Παρίνι προώθησε εκστρατεία σκληρού εξιταλισμού των Ιονίων Νήσων. Στις 10 Αυγούστου 1941 τα Επτάνησα ενώθηκαν με την Ιταλία ως μέρος της «Μεγάλης Κοινότητας της Νέας Ρωμαϊκής Αυτοκρατορίας» () Ουσιαστικά η Ιταλία του Μουσολίνι αντιμετώπιζε πλέον τα Επτάνησα όχι ως κατεχόμενα, αλλά ως τμήματα της ιταλικής επικράτειας.

Ο Παρίνι προώθησε τις πολιτικές του μέσω ενός ραδιοφωνικού σταθμού και με την έκδοση της επίσημης εφημερίδας Jonica. Οι εικόνες των ηρώων τηςΕπανάστασης του 1821 αφαιρέθηκαν από τα δημόσια σχολεία. Η ιταλική γλώσσα έγινε ένα υποχρεωτικό μάθημα και οι καταστηματάρχες υποχρεώθηκαν να χρησιμοποιούν δίγλωσσες επιγραφές.

Παραπομπές

Εξωτερικοί σύνδεσμοι


Κατηγορία:Ιστορία των Επτανήσων
Κατηγορία:Ιταλική κατοχή της Ελλάδας
Κατηγορία:Ιταλοί στρατιωτικοί του Α΄ Παγκοσμίου Πολέμου
Κατηγορία:Ιταλοί πολιτικοί του 20ού αιώνα